- Hindi News
- National
- डॉक्टर को दिखाकर गांव जा रहे मां बेटे को ट्रक ने मारी टक्कर, मां की कमर से पिछला पहिया निकला
डॉक्टर को दिखाकर गांव जा रहे मां-बेटे को ट्रक ने मारी टक्कर, मां की कमर से पिछला पहिया निकला
इंदौर-बैतूल नेशनल हाईवे पर सोमवार दोपहर को रुपीपरेटिया निवासी मां-बेटे को रेलवे डबल फाटक के पास तिराहे पर इंदौर से बैतूल की ओर जा रहे तेज रफ्तार ट्रक ने टक्कर मार दी। टक्कर के बाद मां ट्रक के पिछले पहिए के नीचे आ गई। उसकी कमर से ट्रक गुजर गया। बेटे के दाहिने पैर में चोट आई है। मां की हालत चिंताजनक बनी हुई है। शहर के निजी नर्सिंग होम से बेटे का इलाज कराकर दोनों वापस गांव लौट रहे थे। दुर्घटना के बाद तिराहे पर लोगों की भीड़ जमा हो गई। इस दौरान करीब आधा घंटा हाईवे पर यातायात बाधित रहा। टक्कर के बाद भाग रहे ट्रक ड्रायवर को पकड़कर लोगों ने पुलिस के हवाले कर दिया।
इमरान ने बताया पुरानी चोट की वजह से बेटा तनवीर (14) का हाथ सीधा नहीं हो पाता है। बेटे के इलाज के लिए मां रुबिना (35) निजी नर्सिंग होम के चिकित्सक को दिखाकर पैदल गांव जा रही थी। इसी दौरान घटना हुई।
ड्रेसिंग रूम में इलाज करा रहे तनवीर दर्द से कराहता रहा। इसके बावजूद वह बार-बार मां को याद करता रहा। इलाज के बीच उसने ड्रेसर सहित परिजनों से पूछा मां ठीक तो है ना उसे कुछ हुआ तो नहीं। लोग उसे ढांढस बंधाते रहे।
रेलवे फाटक पर फल खरीदने खड़ी थी रुबिना
रुबिना ने बताया उसे रेलवे फाटक तिराहे पर फल खरीदने के लिए क्रास करना था। इस दौरान पीछे से 7-8 नए ट्रक निकले। एक ट्रक ने टक्कर मार दी। तनवीर सड़क किनारे गिर गया। लेकिन रुबिना ट्रक के पिछले पहिए में आ गई। पहिया उसकी कमर से गुजर गया। गंभीर हालत में उसे जिला अस्पताल में भर्ती कराया है।
मां रुबिना दर्द से तड़पती रही। दोनों पैर सीधे नहीं हो रहे थे। वह बार-बार बेटे को याद कर रही थी। उसके पति से कहा मुझे बेटे तनवीर से मिला दो। लोगों ने रुबिना को समझाइश दी की बेटे का इलाज कर उसे वार्ड में शिफ्ट कर दिया है। पुलिस ने उसके बयान दर्ज किए।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva